Depok

An **Depok** () napapalibutan nin daga na syudad sa probinsya nin Sulnopan na Haba. Mahihiling ini direkta sa habagatan kan Jakarta sa laog kan Jakarta Metropolitan Area sa Indonesya. Igwa ining hiwas na 199.91&nbsp;km2. Igwa ini nin populasyon na 1,738,600 susog sa sensus kan 2010 asin 2,056,400 sa sensus kan 2020; an opisyal na pagtatantya kadtong katahawan kan 2022, maabot sa 2,123,349 (na binibilog nin 1,071,173 na lalaki asin 1,052,176 na babaye), na nagreresulta sa densidad na 10,621.5 katawo lambang km2. Ipigdeklara an Depok na sarong suway na syudad kadtong ika-20 kan Abril 1999, na dati nang naging parte kan Rehensiyang Bogor. Binibilog kaini an pangaduwang pinakamatawong sub-urban na syudad sa Indonesya (pagkatapos kan Bekasi), asin ikasampulo sa pinakamatawong suburban na syudad sa bilog na globo.

## Kasaysayan
Igwang duwang posibilidad na pinaghalian nin ngaran kan 'Depok'. Inot iyo an rehiyon kun sain  midbid na ini kadto pa sa Depok kan binakal an kadagaan ni Cornelis Chastelein, sarong halangkaw na opisyal sa Dutch East India Company kadtong 1696 asin kadtong ika-18 nin Mayo 1696, an daga kadto igwang hiwas na 12.44&nbsp;km2, 6.2% kan hiwas nin lugar kan Depok ngunyan. Apwera sa paglilinang sa lugar na may mga pang-industriyang tinanom sa tabang kan mga lokal, aktibi si Chastelein na sarong misyonero na nangangadal nin Kristiyanismo sa mga subong na Indones. Sa mayuton na ini, itinugdas niya an sarong lokal na kongregasyon na pinangaranan nin *De Eerste Protestante Organisatie van Christenen (DEPOC)*. Kadtong 1950s, an pag-aako na an acronym na ini, nagkawsa sa modernong pangaran para sa Depok an nagbutwa sa komunidad kan mga tawo hali sa Depok na nangingirukan sa Olanda. A sarong alternatibong paliwanag para sa pangaran, gikan sa katagang Indones na *padepokan*, na an boot sabihon 'dambana', huli ta ginamit an kinamumugtakan sa religious retreat bago binakal ni Chastelein an kadagaan. 

Bago an saiyang kagadanan kadtong ika-28 nin Hunyo 1714, nagsurat si Chastelein nin sarong testamento na nagpatalingkas sa mga pamilyang oripon kan Depok asin nagtao sa sainda nin mga pidaso kan saiyang kadagaan, ginibong panginoong maylupa an mga oripon.
Kan 1714, nagin mga panginoong maylupa (magpasagkod pa man na itinao sa sainda na may mga gibo nin karapatan kan kagsadiri na si Chastelien sa saiyang kabu'tan) an 12 pamilyang oripon asin pinabutas an mga lalaki, babaye, asin mga aki.
Tinutukdo man an pigpabutasan na oripon alipin na mga Mardijker – an katagang Merdeka na nangangaboot sabihon, katalingkasan sa Bahasa Indonesia.  Ipigdisegnar an Hunyo 28 na Depokse Daag (Aldaw nin Depok) kan orihinal na pamilyang Depok, asin kadtong Hunyo 28, 2014, sa pagrumdom sa 300 taon, pormal sindang nagbuka nin 3 metrong langkaw na monumento sa sadiri kaining kadagaan, alagad ipigpangalad ini kan namamayo ta minarepresentar ini sa kolonyalisasyon kan Olandes.

An 12 orihinal na pangaran kan pamilya sa Depok iyo an:

* Bacas
* Isakh
* Jacob
* Jonathans
* Joseph
* Laurens
* Leander
* Loen
* Sadokh
* Samuel
* Soedira
* Tholense

An mga orihinal na pamilya nin oripon kan Depok, mga Balinon, Ambonon, Bugisnon, Sundanon asin Portuges na Indo, i.e., mga ginikanan kan Mestiso asin Mardijker. Isakh, Jacob, Jonathans, José, asin Samuel an mga pangaran kan pamilya na nabautismuhan ni Chastelein matapos nagbalik-boot an mga pamilyang oripon sa Protestanteng Kristiyanismo. Pigmantinir kan iba pang mga pamilya an saindang mga orihinal na pangaran asin maninigong nagin Kristiyano na (Katoliko Romano) bago nag-apil sa simbahang Protestante ni Chastelein. An mga makuapo kan mga orihinal na pamilyang Depok apwera sa pamilyang Sadokh, an nag-iirok pa nanggad sa Indonesya, sa Olandes, Norway, Kanada asin sa Estados Unidos.

Kan 1871, tinawan kan gobyernong kolonyal ang Depok nin sarong espesyal na katindugan na nagtutugot sa lugar na magmukna nin sadiri kaining gobyerno asin presidente. An desisyon, dai na natindog pagkatapos kan 1952, kun sain itinao kan presedensiya kan Depok an kontrol kaini sa Depok sa gobyerno kan Indonesya apwera sa pirang mga lugar.

Sa panahon kan Bersiap (gerang sibil kan Indonesya asin gera para sa katalingkasan poon sa Olandes) kadtong 1945, naraot an kadaklan sa Depok. asin kadaklan sa mga nag-iirok digdi, ginaradan kan 'Pemuda'. Kadaklan sa orihinal na mga pamilya sa Depok huminali sa Indonesya para sa saindang buhay sa kasagsagi kan rebolusyon nin Indones asin nakaistar ngunyan sa Olanda bilang parte kan komunidad nin Indo duman.

Kan Marso 1982, klinase giraray an Depok sa sarong administratibong syudad sa laog kan Rehensiyang Bogor asin, kadtong 1999, bilang sarong syudad na pinamamayuhan kan sarong alkalde. Pagkatapos kadtong ika-20 nin Abril 1999, pinagsaro an syudad nin Depok sa pirang kaharaning distrito kan Rehensiyang Bogor tanganing magmukna nin sarong nagsasadiring syudad nin Depok (independyente sa Rehensiya) na may hiwas na 199.91&nbsp;km2. An petsang ini an petsa nin pagrumdom sa pagkakatugdas kan syudad

## Administrasyon

Pinamamayuhan an Depok nin sarong alkalde, na may legislative assembly. Parehas iniluluklok an alkalde asin an mga miyembro kan legislative assembly sa paagi kan direktang boto.

### Mga alkalde
* Mochammad Rukasah Suradimadja (1982–1984)
* Mochammad Ibid Tamdjid (1984–1988)
* Abdul Wachyan (1988–1991)
* Moch Masduki (1991–1992)
* Sofyan Safari Hamim (1992–1996)
* Badrul Kamal (1997–2005)
* Nur Mahmudi Ismail (2006–2016)
* Mohammad Idris (2016–present)

### Mga distrito nin administrasyon

Nababanga an syudad kan Depok sa kagsarong mga distrito (*kecamatan*), itinala sa ibaba an saindang mga lugar asin an saindang mga populasyon sa sensus kan 2010 asin an sensus kan 2020, kabali an mga opisyal na pagtatantya kadtong katahawan nin 2022. Kaiba man sa talalinyahan an bilang kan mga administratibong urban village (naiklase an gabos bilang *kelurahan*) sa lambang distrito asin an mga kodigo nin postal kaini.

## Demograpiya
### Mga tataramon

Sa Depok, may mga lugar kun sain an kadaklan kan mga tao, nagtataram nin Sundanes, pinangaranan na mga sub-distrito nin Leuwinanggung asin Cimpaeun sa distrito nin Tapos district asin igwa pang pirang iba pang distrito na an mga tawo, nagtataram nin tataramon na Sundanes, arog kan sa Cimanggis asin Cilodong.

## Mga pasilidad
### Pamimilihan asin kakanan
An Depok, igwang nagdadakulang eklektik na koleksyon nin mga mall asin tradisyonal na saudan. Kaiba sa mga gurang na mall o iba pang midbid na shopping center an D'mall Depok, Ciplaz Depok, asin SixtyOne Building, dangan an ITC Depok. Kadakol an Depok nin lokal na kakanan asin may mahiwas na presensya nin mga internasyonal na chain arog kan A&W Restaurant, Burger King, CFC, Kentucky Fried Chicken, McDonald's, Pizza Hut, Starbucks, Domino's Pizza, Subway, Wendy's, Carl's Jr., Wingstop, Popeyes, Krispy Kreme, J.CO Donuts, BreadTalk, Yoshinoya, Marugame Udon, HokBen, Chatime, The Coffee Bean & Tea Leaf, Baskin Robbins, Dairy Queen, asin Dunkin Donuts.

Kaiba sa mga modernong landmark na dating midbid sa panginot na shopping center kan Depok an Ramanda (sarong autoshop asin education center na ngunyan), Hero Supermarket (Index Home Furnishings ngunyan) asbp.

Kadakol na shopping center sa Depok, arog kan:
* ITC Depok (anchor tenant: Carrefour)
* Depok Town Square — komon na minatukdo ini sa DeTos (anchor tenant: Matahari asin Hypermart)
* Margo City (anchor tenants: Centro, Farmers Market, Electronic City)
*Pesona Square (anchor tenants: Centro, Hypermart, Ace Hardware)
*D'mall Depok (anchor tenant: Electronic Solution)
*Depok Town Center
*City Plaza Depok
*Cinere Mall
*Cinere Bellevue Mall
*Cimanggis Square
*Trans Studio Mall Cibubur (anchor tenants: Metro and Transmart)
*The Park Sawangan shopping mall

Kabali sa mga tradisyonal na saudan an Pasar Depok Baru, Pasar Depok Lama (pinalipot: Pasar Lama), Pasar Kemiri (orihinal na pinahiwas tanganing mapadali an paglipat kannmga mangangalakal nin Pasar Lama), Pasar PAL, Pasar Agung, Pasar Musi, Pasar Cisalak, asin Pasar Majapahit.

### Mga parke
Binugtakan an Alun Alun Depok o Depok Square nin manlainlain na mga pasilidad nin isport arog kan basketball court, futsal, skateboard, wall climbing, BMX arena, children's playground, fish pond, fountain, asbp. Mahihiling an Godongijo Conservation and Education Park sa Depok. Nagtatao an parke sa mga aki asin gurang nin parehas na kakayahan tanganing makakua nin harani asin sa kalikasan. Igwa man iba pang mga amusement park kan mga aki sa syudad arog kan Depok Fantasi Waterpark, Taman Pemuda Pratama, asin Pondok Zidane.

## Edukasuon
An mga minasunod na unibersidad yaon sa Depok:
* Unibersidad kan Indonesya
* Unibersidad nin Gunadarma
* 
* Polotiktikong estado kan Jakarta
* 
* Unibersidad nin Muhammadiyah kan Depok
* 
An Depok, igwang pirang pribadong paadalan nin tataramon, pnangaranan na EF English First, Kinderfield Highfield Depok, International Language Programs (ILP), Lembaga Indonesia Amerika (LIA), An British Institute (TBI), Lembaga Pendidikan Indonesia - Amerika (LPIA), asin pira pang iba pang sararadit na establisyimento. Gabos ini yaon sa kalabaan kan Margonda Raya asin Cinere Raya, ang duwang panginot na kalsada na nag-aagi sa Depok. Sa Depok City mismo, para sa Madrasah Tsanawiyah (MTs) igwa sa palibot  72 na mga paadalan.

## Isport

An Depok iyo an kinagimatan nin mata kan putbol team na Persikad Depok asin Depok United FC na nasangunyan nagkakawat sa Liga 2.

## Lunadan

### Akses sa dalan nin Toll

### Public transportation

An Angkot iyo an panginot na paagi kan pampublikong transportasyon sa Depok. Pasil sana makua an Go-Jek asin Grab asin mga taksikab. Konektado an Depok sa ibang mga lugar sa mas dakulang Jakarta sa paagi kan KRL Commuterline, TransJakarta & Jabodebek LRT. Yaon man sa Depok Lama, Depok Baru Station, Universitas Indonesia Station, Pondok Cina Station asin Citayam Station kan KRL Commuterline na serbisyo nin tren na mahihiking sa laog Depok. Mahiwas na piggagamit an commuter sa paglalakbay sa Jakarta city center asin iba pang bahagi ng Greater Jakarta, Alagad napakasikip kapag peak hours.

### Ere

Sinisirbesyuhan kan Soekarno-Hatta International Airport asin Halim Perdanakusuma International Airport. Mientras tanto, nakamugtak an Palayugan nin Pondok Cabe sa Habagatan na Tangerang sa mga kasagkudan sa Depok, alagad mayong regular na naka-iskedyul na serbisyo nin durus.

## Kambal na lugar – tugang kan lungsod
Si Depok sa kambal na igwang:

* Ōsaki, Prepekturang Kagoshima, Hapon
* Calabanga, Camarines Sur, Filipinas

## Hellon munch

* Depok Lama, an lumang banwaan kan Depok
* Lista kan mga kambal na banwaan asin tugang na syudad sa Indonesya
* 2020 Depok mayoral election

## References

## Mga panluwas na takod
*
*
* 
*Jakarta Globe